stanford-oval/wikipedia huggingface dataset:
Thomas Reid

| Thomas Reid |
| --- | --- |

Henkilötiedot
Syntynyt: 26. huhtikuuta 1710 Strachan, Kincardineshire, Skotlanti
Kuollut: 7. lokakuuta 1796 Glasgow, Skotlanti
Koulutus ja ura
Koulukunta:  Skotlantilainen valistus, realismi
Vaikutusalueet:  metafysiikka, epistemologia, mieli, etiikka
Tunnetut työt:  Inquiry into the Human Mind on the Principles of Common Sense
Thomas Reid (26. huhtikuuta 1710 Strachan, Kincardineshire – 7. lokakuuta 1796 Glasgow) oli skotlantilainen valistusfilosofi. Häntä pidettiin pitkälle 1800-luvulle aikalaistaan David Humea tärkeämpänä ajattelijana.
Thomas Reid oli sitä mieltä, että arkijärki (common sense) on, tai ainakin sen tulisi olla kaiken tieteen perusta. Hänen ontologinen kantansa oli suora realismi. Reid arvosteli David Humea ja ajatteli, että jos filosofian johtopäätökset ovat liian omituisia, on niiden taustalla olevassa järkeilyssä oltava silloin jotain vialla.
Omana aikanaan Reidiä pidettiin suurimpana brittiläisenä filosofina. Hänen opetustensa maine kärsi Immanuel Kantin ja John Stuart Millin hyökättyä skottilaista ”common sense - koulukuntaa” kohtaan, mutta Reidin filosofiaa joka tapauksessa opetettiin useimmissa Yhdysvaltain yliopistoissa 1800-luvulla. G. E. Moore nosti hänen ajattelutapojaan uudelleen esille arvostellessaan hegeliläisyyttä, ja myös nykyfilosofit kuten William Alston ja Alvin Plantinga ovat käsitelleet hänen ajatuksiaan.
Teoksia

Inquiry into the Human Mind on the Principles of Common Sense (1764)
Essays on the Intellectual Powers of Man (1785)
Essays on the Active Powers of Man (1788)
Aiheesta muualla

Wikimedia Commonsissa on kuvia tai muita tiedostoja aiheesta .
Copenhaver, Rebecca: Reid on Memory and Personal Identity The Stanford Encyclopedia of Philosophy. The Metaphysics Research Lab. Stanford University. (englanniksi)
Cuneo, Terence: Reid's Ethics The Stanford Encyclopedia of Philosophy. The Metaphysics Research Lab. Stanford University. (englanniksi)
Nichols, Ryan: Thomas Reid The Stanford Encyclopedia of Philosophy. The Metaphysics Research Lab. Stanford University. (englanniksi)
Thomas Reid Archive (Arkistoitu – Internet Archive) Aberdeenin yliopisto (englanniksi)
Thomas Reidin teoksia Early Modern Texts (englanniksi)
Tomi Kaismo

| Tomi Kaismo> Henkilötiedot |
| --- | --- |
Syntynyt: 1975 (ikä 48–49)
Ammatti:  yrittäjä
Lapset:  2
Aiheesta muualla
Kotisivu
Tomi Juhani Kaismo (s. 1975) on suomalainen yrittäjä, jalkapallovaikuttaja ja kokoomuslainen poliitikko. Hän on työskennellyt omistamansa OTC-sijoitus Oy:n toimitusjohtajana ja puheenjohtajana vuodesta 1998. Kaismo on toiminut Veikkausliiga-seura AC Oulun pääomistajana vuodesta 2018.
Kaismo on toiminut Oulun kaupunginvaltuutettuna vuodesta 2012 ja Pohjois-Pohjanmaan Kokoomuksen puheenjohtajana vuodesta 2009.
Kaismo on ollut vastuussa Oulun jalkapallostadionhankkeesta, joka tähtää uuden 5000-paikkaisen stadionin rakentamiseen Heinäpäähän. 15 miljoonan euron stadion rahoitettaisiin 75-prosenttisesti yksityisellä rahalla. Hanke keskeytettiin lokakuussa 2023 useiden valitusten aiheuttamien viivästysten ja kohonneiden kustannusten takia. Marraskuussa 2023 Oulun kaupunki kertoi jatkavansa stadionin rakentamisen selvittämistä hankeyhtiö OTC Stadion Oy:n kanssa.
Thomas Reiter

| Thomas Arthur Reiter |
| --- | --- |

Henkilötiedot
Syntynyt: 23. toukokuuta 1958 (ikä 66) Frankfurt, Länsi-Saksa
Kansalaisuus:  saksalainen
Ammatti:  koelentäjä
Ura
Tyyppi:  ESA:n astronautti
Sotilasarvo:  prikaatikenraali, Luftwaffe
Aika avaruudessa:  350 päivää 5 tuntia 44 minuuttia
Eläköityminen:  syyskuu 2007
Lennot

:  Sojuz TM-22
 
:  Mir EO-20
 
 :  Euromir 95
 
:  STS-121
 
:  Retkikunta 13
 
:  Retkikunta 14
 
:  STS-116
 
Thomas Arthur Reiter (s. 23. toukokuuta 1958 Frankfurt, Länsi-Saksa) on entinen ESA:n avaruuslentäjä ja Luftwaffen prikaatikenraali Vuonna 2008 hän oli 25:n eniten aikaa avaruudessa viettäneen avaruuslentäjän joukossa. 8.elokuuta 2007 Thomas Reiter nimitettiin DLR:n johtokunnan jäseneksi. Keväästä 2011 alkaen hän johtaa Euroopan avaruusjärjestön Miehitettyjä lentojen direktoraattia.
Ura

Vuonna 1982 Reiter valmistui lento- ja avaruustekniikasta Saksan armeijan yliopistosta Universität der Bundeswehr Münchenistä. Hän sai lentäjänkoulutuksen Saksassa ja suihkukonekoulutuksen Texasissa.
Hän palveli insinöörinä Mir-avaruusaseman miehistössä Mir EO-20 (Euromir 95)/Sojuz TM-22 lennolla. 179 vuorokautta kestäneen Mir-lentonsa aikana hän osallistui kahdelle avaruuskävelylle  suorittaen  ensimmäisenä saksalaisena avaruuskävelyn.
Vuosina 1996 ja 1997 hän täydensi koulutustaan Sojuz-avaruusaluksella suorittaen ”Sojuzin paluukomentajan” tutkinnon, mikä sallii hänen toimia kolmihenkisen Sojuz-miehistön komentajana sen palatessa avaruudesta.
Hän harjoitteli kuusi kuukautta kestävälle lennolle Kansainväliselle avaruusasemalle (ISS), minne hänet laukaistiin sään viivästettyä lähtöä 4. heinäkuuta 2006 avaruussukkula Discoverylla lennolla STS-121 liittymään Retkikunta 13:een. Discovery erkani avaruusasemalta 15. heinäkuuta jättäen Reiterin ISS:lle. Hän jatkoi Retkikunta 14:n miehistössä ennen paluutaan Maahan avaruussukkula Discoveryn lennolla STS-116.
Euroopan avaruusjärjestö nimesi ISS-lennon Astrolabiksi.
Reiter on viettänyt avaruudessa enemmän aikaa kuin yksikään ei-amerikkalainen tai ei-venäläinen, 350 vuorokautta.
Hän asuu Wahnbekissä (Oldenburgin lähellä) Ala-Saksissa.
Aiheesta muualla

Kuvia tai muita tiedostoja aiheesta Thomas Reiter Wikimedia Commonsissa
Euroopan avaruusjärjestön elämäkerta
Virallinen NASAn elämäkerta
Spacefacts.de:n elämäkerta
ESA astronaut to carry out first European long-duration mission on the ISS
NASAn lento STS-121 (Arkistoitu – Internet Archive)
Thomas Reiterin video ISS:ltä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Thomas Reiter
Reiter avaruuskävelyllä 3. elokuuta 2006
Käännös suomeksi
Tutkimusapulainen

Tutkimusapulainen on työskentelemässä solubiologian laboratoriossa.
Tutkimusapulainen (engl. Research Assistant (myös tutkimusavustaja)) on yliopistossa, sairaaloissa tai muissa tutkimuslaitoksissa oleva tehtävä, jossa toimivat tyypillisesti korkeakoulun loppuvaiheen perusopiskelijat, mutta myös tehtävään koulutuksen saaneet 2. asteen tutkinnon suorittaneet henkilöt. Tehtävä voi olla osa-aikainen tai kokopäiväinen.
On tavallista, että tutkimusapulaisina toimivat perusopiskelijat työskentelevät osana tutkimusryhmää ja tekevät pro gradu -tutkielmansa (tai teknillisellä alalla diplomityönsä) tutkimusaiheestaan. Tutkimusapulaisen tehtävä voi olla luonnollinen ponnahduslauta jatko-opinnoille ja siihen liittyvään työtehtävään.
Tribal-luokka (hävittäjä, 1905)

| Tribal-luokka |
| --- | --- |
 Luokkaan kuulunut HMS Crusader

Tekniset tiedot
Uppouma:  860-940 t
Pituus:  76,2 - 85,4 m
Leveys:  7,5 - 8,4 m
Syväys:  3,0 m
Koneteho:  14 000 shp
Nopeus:  33 solmua
Aseistus
Meritorjunta:  3 x QF 12 naulan 12 cwt -laivatykkiä yksiputkisina P Mk I -asennuksina tai 2 x BL 4"/L45 Mk IV -tykkiä yksiputkisina P Mk V -asennuksina 2 x 18" torpedoputkea
Tribal-luokka oli Britannian kuninkaallisen laivaston hävittäjäluokka, johon kuuluivat vuosien 1904–1905 laivasto-ohjelmassa tilatut 12 alusta. Luokka nimettiin uudelleen lokakuussa 1913 F-luokaksi. Alukset palvelivat ensimmäisessä maailmansodassa 6. hävittäjälaivueessa sekä Doverin partio-osastossa Pohjanmeren ja Kanaalin  sotatoimissa. Jäljelle jääneet myytiin romutettavaksi pian sodan päätyttyä.
Suunnittelu

Edeltäneen River-luokan tai vuoden 1913 lokakuusta alkaen E-luokan alukset olivat saavuttaneet 25,5 solmun nopeuden 7 000 hevosvoiman hiilikäyttöisillä höyrykoneillaan. Marraskuussa 1904 ensimmäinen merilordi Fisher esitti, että seuraavan hävittäjäluokan pitäisi saavuttaa 33 solmua käyttäen höyryturbiineja sekä öljyä polttoaineena. Vaatimusten seurauksena alusten koko kasvoi, jotta tarvittavat voimanlähteet voitiin asentaa. Samanaikaisesti jouduttiin teknologian asettamat vaatimukset ottamaan huomioon, jolloin aluksista tuli jonkinlainen kompromissi. Aluksista tuli keveitä ja vikaherkkiä.
Yksityiskohtainen suunnittelu jätettiin telakoille, mikä oli laivaston politiikkana hävittäjien tuotannon alkuaikoina. Tämän tuloksena luokan aluksissa oli selkeitä eroja esimerkiksi savuhormien lukumäärissä.
Alusten aseistusta lisättiin edeltäneeseen luokkaan verrattuna. Aluksiin tuli neljästä viiteen kaksitoistanaulaista tykkiä ja torpedoputkien lukumäärä pidettiin ennallaan. Kuudennesta aluksesta HMS Saracenista alkaen aseistukseen lisättiin kaksi 4 tuuman tykkiä.
Alukset

Luokan aluksista viisi ensimmäistä tilattiin osana vuosien 1905–1906 laivasto-ohjelmaa ja seuraavat kaksi osana 1906–1907 laivasto-ohjelmaa. Loput viisi tilattiin osana vuosien 1907–1908 laivasto-ohjelmaa.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Afridi | Armstrong, Elswick | 9. elokuuta 1906 | 8. toukokuuta 1907 | syyskuu 1909 | myyty romutettavaksi joulukuussa 1919 |
| HMS Cossack | Cammell Laird, Birkenhead | 13. marraskuuta 1905 | 16. helmikuuta 1907 | huhtikuu 1908 | myyty romutettavaksi joulukuussa 1919 |
| HMS Ghurka | Hawthorn Leslie and Company, Newcastle upon Tyne | 6. helmikuuta 1906 | 29. huhtikuuta 1907 | joulukuu 1908 | uponnut osuttuaan miinaan 8. helmikuuta 1917 |
| HMS Mohawk | J. Samuel White and Company, Cowes | 1. toukokuuta 1906 | 15. maaliskuuta 1907 | kesäkuu 1908 | myyty romutettavaksi syyskuussa 1919 |
| HMS Tartar | John I. Thornycroft and Company, Woolston | 13. marraskuuta 1905 | 25. kesäkuuta 1907 | huhtikuu 1908 | myyty romutettavaksi toukokuussa 1921 |
| HMS Amazon | Thornycroft | 24. kesäkuuta 1907 | 29. heinäkuuta 1908 | huhtikuu 1909 | myyty romutettavaksi lokakuussa 1919 |
| HMS Saracen | White | 12. heinäkuuta 1907 | 31. maaliskuuta 1908 | kesäkuu 1909 | myyty romutettavaksi lokakuussa 1919 |
| HMS Crusader | White | 22. kesäkuuta 1908 | 20. maaliskuuta 1909 | lokakuu 1909 | myyty romutettavaksi kesäkuussa 1920 |
| HMS Maori | William Denny and Brothers, Dumbarton | 6. elokuuta 1908 | 24. toukokuuta 1909 | marraskuu 1909 | uponnut osuttuaan miinaan 7. toukokuuta 1915 |
| HMS Nubian | Thornycroft | 18. toukokuuta 1908 | 21. huhtikuuta 1909 | syyskuu 1909 | vaurioitunut torpedo-osumasta 27. lokakuuta 1916 |
| HMS Viking | Palmers Shipbuilding and Iron Company, Yarrow | 11. kesäkuuta 1908 | 14. syyskuuta 1909 | kesäkuu 1910 | myyty romutettavaksi joulukuussa 1919 |
| HMS Zulu | Hawthorn | 18. elokuuta 1908 | 16. syyskuuta 1909 | maaliskuu 1910 | vaurioitunut osuttuaan miinaan 27. lokakuuta 1916 |

Lokakuussa 1916 vaurioituneiden Nubianin ja Zulun korjaamiseksi esitettiin 8. marraskuuta, että niiden ehjät osat yhdistettäisiin toisiinsa. Zulun etuosan ja Nubianin takaosan yhdisti 7. kesäkuuta 1917 mennessä Chathamin telakka. Näin syntynyt alus otettiin palvelukseen 7. kesäkuuta nimellä HMS Zubian, joka myytiin romutettavaksi 1919.
Täbyn kirkko

| Täbyn kirkko Täby kyrka |
| --- | --- |

Sijainti:  Täbyn kunta, Ruotsi
Koordinaatit:  59°29′27″N, 18°03′24″E
Kirkkokunta:  Ruotsin kirkko
Hiippakunta:  Tukholman hiippakunta
Seurakunta:  Täbyn seurakunta
Rakentamisvuosi:  1200-luku
Materiaali:  harmaakivikirkko, valkoiseksi kalkittu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Täbyn kirkko (ruots. Täby kyrka) on keskiaikainen luterilainen kirkko Täbyn kunnassa Tukholman läänissä Ruotsissa.
Kirkko on rakennettu 1200-luvun puolivälissä harmaakivestä. Siihen lisättiin 1300-luvulla sakaristo. 1400-luvulla kirkossa oli tulipalo, jonka jälkeen tasainen puinen sisäkatto korvattiin tiiliholvilla ja kirkkoon lisättiin asehuone.
Kirkossa sijaitseva Albertus Pictorin seinämaalaus Kuolema pelaa shakkia 1400-luvulta.
Kirkossa on Albertus Pictorin maalauksia 1400-luvun lopulta. Niitä ei ole koskaan peitetty kalkkimaalilla. Osa maalauksista kuuluu Pictorin parhaimpiin. Ingmar Bergman käytti maalausta Kuolema pelaa shakkia yhden episodin pohjana elokuvassaan Seitsemäs sinetti.
Kirkon alttarikaappi on 1470-luvulta. Sen keskeinen aihe on ryhmä Golgatalla. Siipiaiheina ovat pyhä Olavi ja eräs piispa.
Aiheesta muualla

Kuvia tai muita tiedostoja aiheesta Täbyn kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Täby kyrka
Käännös suomeksi
Tuomas Kallioinen

Tuomas Kallioinen (s. 26. toukokuuta 1983) on suomalainen futsalmaalivahti, joka edustaa joukkuetta Ilves FS.
Kallioinen edustaa myös Suomen futsalmaajoukkuetta, jossa hän teki debyyttinsä 2008 ja kuuluu nyt vakiokokoonpanoon. Lempinimekseen hän on saanut FC Gepardi ja Mad Max.
Saavutukset

Suomen mestaruus 2007 ja 2010
SM-Hopea 2009
Futsal Cup 2010
Super Cup 2007 ja 2010
Transformers: Rise of the Dark Spark

| Transformers: Rise of the Dark Spark |
| --- | --- |

Kehittäjä:  Edge of Reality WayForward Technologies (Nintendo 3DS)
Julkaisija:  Activision
Jakelija:  Paramount Pictures Hasbro Gaming
Pelimoottori:  Unreal Engine 3
Julkaistu:  24. kesäkuuta 2014
Lajityyppi:  kolmannen persoonan ammuntapeli Nintendo 3DS:  strategia, roolipeli
Pelimuoto:  yksinpeli, moninpeli
Ikäluokitus:  ESRB: T PEGI: 12
Alusta:  Microsoft Windows, PlayStation 3, PlayStation 4, Xbox 360, Xbox One, Wii U, Nintendo 3DS
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Transformers: Rise of the Dark Spark (jossain päin Eurooppaa Transformers: The Dark Spark) on Edge of Realityn kehittämä ja Activisionin julkaisema Transformers-aiheinen kolmannen persoonan ammuntapeli. Peli julkaistiin vuonna 2014 usealle alustalle.
Transformers: Rise of the Dark Spark yhdistää toisiinsa Michael Bayn elokuvan Transformers – Tuhon aikakausi sekä High Moon Studiosin suunnittelemien videopelien Transformers: War for Cybertron ja Transformers: Fall of Cybertron tarinat. Peli sisältää myös G1-versioita joistain hahmoista.
Pelin Nintendo 3DS -versio on lajityypiltään strateginen roolipeli.
Hahmot

| Autobotit |
| --- | --- | --- |
|  Air Raid b  Bumblebee ab  Cliffjumper b  Drift a  Grimlock ab  Hound b  Ironhide b |  Jazz b  Jetfire b  Optimus Prime abc  Perceptor b  Ratchet b  Scattershot b  Sideswipe b |  Silverbolt b  Slug b  Snarl b  Swoop b  Ultra Magnus b  Warpath b  Zeta Prime b |
Decepticonit
|  Blast Off b  Brawl b  Breakdown b  Bruticus b  Dead End b  Demolishor b  Drag Strip b  Kickback b |  Laserbeak b  Lockdown a  Megatron b  Onslaught b  Rumble b  Sharpshot b  Shockwave b |  Skywarp bd  Soundwave b  Stinger ad   Swindle b  Thundercracker bd  Vortex b  Quake b |
a = Elokuvan Tuhon aikakausi versio
b = Pelin War for Cybertron tai Fall of Cybertron versio
c = G1-versio
d = Saatavilla pelin esitilauksen sekä ladattavan lisäsisällön kautta.
Juoni

Aligned-jatkumon todellisuudessa ennen Arkin lähtöä Cybertronilta Megatron saa käsiinsä muinaisen reliikin nimeltä Pimeyden Kipinä, joka on paha vastine Johtajuuden Matrixille. Optimus Prime yrittää saada Pimeyden Kipinän pois Megatronin käsistä, mutta reliikki päätyykin avaruuteen leijumaan. Lopulta se siirtyy elokuvasarjan todellisuuteen, missä palkkionmetsästäjä Lockdown alkaa havitella sitä itselleen.
Äänirooleissa

| 0 | 1 | 2 |
| --- | --- | --- |
|  Peter Cullen  | … |  Optimus Prime   |
|  Fred Tatasciore  | … |  Megatron   |
|  Chris Jai Alex  | … |  Drift   |
|  Gregg Berger  | … |  Grimlock, Lockdown   |
|  Troy Baker  | … |  Jazz, Jetfire, Kickback   |
|  Keith Szarabajka  | … |  Ironhide   |
|  Travis Willingham  | … |  Sideswipe, Onslaught   |
|  Nolan North  | … |  Cliffjumper, Bruticus   |
|  Jim Ward  | … |  Perceptor   |
|  Sam Riegel  | … |  Starscream   |
|  Isaac C. Singleton Jr.  | … |  Soundwave   |
|  Steve Blum  | … |  Shockwave, Swindle, Sharpshot   |
|  Keith Silverstein  | … |  Rumble, Blast Off   |
|  Dave Boat  | … |  Vortex   |
|  Scott Whyte  | … |  Hardshell   |
The Time of Our Lives

| The Time of Our Lives Miley Cyrus |
| --- | --- | --- |

EP-levyn tiedot
 Julkaistu: 31. elokuuta 2009
 Tyylilaji: pop rock, dance-pop, elektroninen rock, power pop
 Kesto: 30.14
 Levy-yhtiö: Hollywood Records
Miley Cyrusin muut julkaisut
| Breakout 2008 | The Time of Our Lives 2009 | Can’t Be Tamed 2010 |
The Time of Our Lives (EP) on Miley Cyrusin vain Wal-Marteissa ilmestynyt EP, joka julkaistiin 31. elokuuta 2009. Se on Cyrusin ensimmäinen EP, jolla on kokonaan hänen kappaleitaan eikä se sisällä ollenkaan Hannah Montanan kappaleita. Albumi sisältää Cyrusin hitin Party in the U.S.A. Kappaleet kertovat rakkaudesta ja Cyrusin omasta elämästä.
Elokuvassa The Last Song on mukana Cyrusin kappale When I Look at You. Cyrus esittää kappaleen "Before the storm" yhdessä Nick Jonasin kanssa, jonka kanssa hän erosi vuonna 2007.
Kappaleet

Kicking and Screaming – 2.58
Party in the U.S.A – 3.22
When I Look at You – 4.08
The Time of Our Lives – 3.32
Talk Is Cheap – 3.40
Obsessed – 4.04
Before the Storm – 4.35 (Live featuring Jonas Brothers)
The Climb – 3.55
Musiikki ja sanoitukset

Kappaleet "Kicking and Screaming", "The Time of Our Lives" ja "Talk Is Cheap" ovat tyylilajiltaan popia ja rockia. "The Time of Our Lives" -kappaleen on kirjoittanut Kesha. Levyltä löytynyt hittisingle "Party in the U.S.A." on tyyliltään synthpopia, ja se julkaistiin alun perin vain Cyrusin vaatemallistoa varten. Cyrus on itse myös kertonut, että haluaa musiikin kertovan hänelle tärkeistä asioista, joten "Party in the U.S.A." ei ole Cyrusin mukaan sen tyylistä musiikkia, jonka tekoa hän haluaisi jatkaa. Levyltä löytyy myös kaksi hitaamman tyylistä kappaletta "When I Look at You" ja "Obsessed", jotka ovat molemmat tyyliltään balladia. Cyrus on myös kertonut, että kappale "Obsessed" on kappale, jota pojat eivät välttämättä ymmärrä; kappale käy läpi tytön ihastumista poikaan, ihastumisen tunnetta ja sitä kuinka tytöstä tuntuu kuin hän olisi riippuvainen pojasta. "When I Look at You" on Cyrusin mukaan kuin elokuvan The Last Song koko tarina, mutta vain musiikin kanssa. Levyltä löytyy myös jo aikaisemmin Hannah Montana The Movie -soundtrackilta singleksi noussut "The Climb", joka on tyyliltään country popia ja balladia. Kyseinen kappale kertoo elämän vaikeuksista ja niiden selviämisistä. Kappale kertoo myös siitä, miten ei saa päästää irti unelmistaan. Levyllä on vielä yksi balladikappale nimeltään "Before The Storm", joka on duetto Nick Jonasin kanssa.
Singlet > Party In The U.S.A

"Party in The U.S.A" julkaistiin 11. elokuuta 2009 ja se löytyy Miley Cyrusin EP-levyltä. "Party In The U.S.A" on Hollywood recordsin myydyin single. Cyrus oli yllättynyt singlen nopeasta julkaisemisesta. Hän esitti kappaleensa ensimmäistä kertaa livenä Teen Choice -palkintogaalassa. Esitys herätti paljon kohua medioissa, sillä kyseisessä live-esiintymisessä Miley tanssii kepin ympärillä. Myöhemmin hän esitti sen livenä Wonder World Tour -kiertueella, missä hän esitti myös 15 muuta luomustaan. Tällöin hän oli korvannut strippitangon hotellikärryihin. Singlen musiikkivideo julkaistiin 23. syyskuuta 2009.
Singlet > When I Look At You

"When I Look At You" oli ensimakua tulevasta The Last Song -elokuvasta. The Last Song ilmestyi keväällä 2010, ja Cyrus esitti elokuvan pääosaa; kapinoivaa teinityttöä, joka joutuu muuttamaan isänsä luokse vaikka ei edes tunne häntä juuri ollenkaan. Cyrus on kertonut, että alun perin kappaleen oli tarkoitus olla vain yksi osa The Time Of Our Lives -albumia, mutta huomasi sanojen sopivan elokuvan tarinaan niin hyvin, että se valittiin elokuvan pääasialliseksi soundtrackiksi. Cyrus kertoi myös, että opetteli soittamaan pianoa varta vasten elokuvaa varten. Single oli myös osa Wonder World Tourin kappalelistaa, ja esityksen alussa Cyrus soitti pianoa itse. Kappaleen musiikkivideon on ohjannut John Shanks ja se julkaistiin 11. syyskuuta 2009.
Listasijoitukset

| Lista (2009) | Sijoitus |
| --- | --- |
Australian ARIA albumilista: 11
Itävaltojen albumilista: 5
Belgian albumilista (Flanders): 93
Belgian albumilista (Wallonia): 59
Ranskan albumilista: 36
Irlannin albumilista: 11
Italian albumilista: 32
Meksikon albumilista: 24
Uuden-Seelannin albumilista: 9
Norjan albumilista: 38
Espanjan albumilista: 6
Puolan albumilista: 32
Etelä-Afrikan albumilista: 13
Sveitsin albumilista: 23
Britannian albumilista: 17
Billboard 200: 2
Julkaisuhistoria

| Maa | Päivä | Levy-yhtiö | Miten   ilmestynyt |
| --- | --- | --- | --- |
| Yhdysvallat | 31. elokuuta 2009 | Hollywood Records | Albumi, Digitaalinen lataus |
| Malesia | 12. lokakuuta 2009 | Universal Music Group | Albumi, Digitaalinen lataus |
| Irlanti | 16. lokakuuta 2009 | Hollywood Records | Albumi, Digitaalinen lataus |
| Ranska | 19. lokakuuta 2009 | Hollywood Records | Albumi, Digitaalinen lataus |
| Argentiina | 21. lokakuuta 2009 | Universal Music | Albumi, Digitaalinen lataus |
| Espanja | 27. lokakuuta 2009 | Hollywood Records | Albumi, Digitaalinen lataus |
| Brasilia | 26. lokakuuta 2009 | Hollywood Records | Albumi, Digitaalinen lataus |
| Iso-Britannia | 9. marraskuuta 2009 | Fascination Records | Albumi, Digitaalinen lataus |
| Japani | 13. tammikuuta 2010 | Avex Japan | Albumi |

Cyrus esittämässä kappaleen "Party In The U.S.A" Wonder World Tour 2009- kiertueella.
Cyrus esittämässä kappaleen When I Look At You Wonder World Tour 2009 -kiertueella. Samaan aikaan takana tulee pätkiä elokuvasta The Last Song.
Cyrus esittää kappaletta "Obsessed" livenä Wonder World Tour -kiertueella vuonna 2009.
Tuomas Jokinen

Tuomas Jokinen (s. 26. helmikuuta 1987) on suomalainen kestävyysjuoksija. Hän edustaa Turun Weikkoja ja häntä on valmentanut Mikko Mattila vuosina 1998–2009, Tommy Ekblom vuosina 2009–2012 ja vuodesta 2014 lähtien Janne Holmén.
Kalevan kisoista Jokinen on voittanut 10 000 metrin juoksussa hopeaa vuonna 2017 ja pronssia vuonna 2016 sekä pronssia 5 000 metrin juoksussa vuosina 2006 ja 2014. Puolimaratonilla hän sai SM-hopeaa 2017. Lisäksi hän on voittanut sisäratojen SM-kilpailuissa hopeaa 3 000 metrin juoksussa 2010.
Jokinen sijoittui alle 20-vuotiaiden sarjassa 2005 EM-kilpailuissa 5 000 metrillä 15:nneksi ja 2006 MM-kilpailuissa 10 000 metrillä 16:nneksi. Hän oli 10 000 metrillä yhdeksäs alle 23-vuotiaiden EM-kilpailuissa 2009. Maastojuoksun EM-kilpailuissa hän on ollut parhaimmillaan neljästoista alle 20-vuotiaiden sarjassa 2006.
Henkilökohtaiset ennätykset

3 000 m: 8.09,76 (2010)
5 000 m: 14.11,15 (2012)
10 000 m: 29.11,05 (2009)
3 000 m: 8.20,82 (2010)
Täbyn piiri (Uplanti)

| Täbyn piiri |
| --- | --- |
 Täbyn kirkko
 fiTäbyn piiri 
 59°29′28″N, 18°03′25″E 
Valtio:   Ruotsi
Maakunta:  Uplanti
Lääni:  Tukholman lääni
Kunta:  Täbyn kunta
Piirikoodi:  215045
Väestö
Väkiluku (2022):  75 046 
Täbyn piiri (ruots. Täby distrikt) sijaitsee Täbyn kunnassa Ruotsissa. Piiri kattaa koko kunnan ja sen väkiluku on 75 046  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)